Gesin in Limpopo-botsing uitgewisŉ Gesin van drie is Saterdag dood nadat die voertuig waarin hulle gereis het, naby Polokwane teen die agterkant van ŉ vragmotor gebots het. Derrick Banks, ŉ woordvoerder van ER24, sê die ongeluk het sowat 40km buite Polokwane op die N1-snelweg plaasgevind. “Die ma, pa en hul 4-jarige dogtertjie is op die toneel dood verklaar. Die ma se liggaam moes uit die voertuigwrak gesny word,” het Banks gesê. Die polisie ondersoek die voorval.